钦定古今图书集成/明伦汇编/氏族典/第251卷 > 张秉文
## 钦定古今图书集成/明伦汇编/氏族典/第251卷 > 张秉文

按《明外史张秉文传》：“秉文，字含之，桐城人。举万历三
十八年进士。授归安知县，调徽州教授，屡迁户部郎
中，江西副使。以疾归。起官湖广，改福建右参政。崇祯
中，历广东按察右布政使，调山东，为左。十一年冬，大
兵南下，巡按御史宋学朱闻警，与秉文及副使周之
训、翁鸿业，参议邓谦，盐运使唐世熊等议守城，而连”
章告急于朝。大兵临济南城，学朱等分门死守，昼夜
不解甲。明年正月二日城破，秉文偕妻方、妾李投水死之。训谦、世熊及济南知府苟好善、同知陈虞孕、通
判熊烈献、历城知县韩承宣皆死焉。时临邑宋希尧、
博平张列宿、茌平黄建极、武城李承芳、丘县高重光，
皆以“死节蒙赠恤。”